Stesen LRT Pudu

Stesen LRT Pudu ialah stesen LRT yang terletak di Pudu, Kuala Lumpur, Malaysia dimana perkhidmatan Laluan Ampang dan Laluan Sri Petaling berkhidmat di stesen ini. Stesen ini dinamakan sempena lokasi stesen di pekan Pudu, Kuala Lumpur.

Stesen ini dibuka kepada awam dengan perasmian segmen pertama STAR LRT (kini Laluan Ampang) yang melalui 13 stesen antara stesen Ampang dan stesen Sultan Ismail pada 16 Disember 1996. Kemudian, Laluan Sri Petaling mula berkhidmat di stesen ini pada 11 Julai 1998 dengan perasmian segmen kedua STAR LRT antara stesen Sentul Timur dan stesen Sri Petaling.

 Ciri-ciri stesen 
Lokasi
Stesen ini terletak di sepanjang Jalan Sarawak di pekan Pudu, Kuala Lumpur. Terletak berhampiran stesen adalah Plaza Pudu, Hotel D'Majestic Place, SMK Dato' Onn, SJK (T) Jln San Peng, SJK (C) Chung Kwo dan SJK (C) Kung Min.

Pelan stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Ampang dan Laluan Sri Petaling. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif. Selain itu, terdapat rak basikal yang boleh memuatkan sehingga 20 basikal.

 Pintu stesen 

Stesen LRT Sentul dapat dicapai dengan menggunakan pintu masuk dan keluar yang terletak di Jalan Sarawak.

Rujukan

Kategori:Laluan Ampang
Kategori:Laluan Sri Petaling
Kategori:Stesen RapidKL